open-index/open-wikipedia-markdown huggingface dataset:
אוון וילאנס ריצ'רדסון

סר **אוון וילאנס ריצ'רדסון** (באנגלית: **Owen Willans Richardson**; 26 באפריל 1879 בדיוסברי, יורקשייר, אנגליה - 15 בפברואר 1959 באלטון, המפשייר, אנגליה) היה פיזיקאי בריטי. תחום מחקרו היה תופעת התרמיונית שהובילה לחוק ריצ'רדסון הקרוי על שמו. חתן פרס נובל לפיזיקה לשנת 1928.

## ביוגרפיה
ריצ'רדסון נולד ב-1879 בדיוסברי (Dewsbury), יורקשייר, אנגליה והיה בנם היחיד של ג'ושוע הנרי ושרלוט מריה ריצ'רדסון. בבית ספר יסודי, בחטיבה ובתיכון למד בבית הספר "בטלי" (Batley) ולאחר מכן למד בטריניטי קולג' שבקיימברידג', שם זכה להצטיינות במחלקה הראשונה במדעי הטבע. בהמשך קיבל תואר דוקטור מהקולג' האוניברסיטאי של לונדון. לאחר שסיים את לימודיו ב-1900 החל ריצ'רדסון לחקור את פליטת החשמל מגופים חמים במעבדת קוונדיש שבקיימברידג'. ב-1901 ביצע ניסוי שהראה שזרם מחוט להט תלוי אקספוננציאלית בטמפרטורה של החוט, באופן שזהה מתמטית למשוואת ארניוס. בזכות מחקר זה זכה בפרס נובל והחוק שהוכיח נקרא על שמו, חוק ריצ'רדסון. מ-1906 ועד 1913 היה ריצ'רדסון פרופסור באוניברסיטת פרינסטון, ב-1914 חזר לבריטניה והפך לפרופסור בקינגס קולג' לונדון שם חקר ולימד עד לפרישתו ב-1944. ריצ'רדסון מת ב-1959.

### חייו האישיים
ריצ'רדסון היה נשוי לליליאן מוד וילסון, אחותו של הרולד וילסון מ-1906 ועד פטירתה ב-1945, לזוג נולדו בן ובת. ב-1948 נישא שנית לפיזיקאית הנרייט רופ.

## פרסים
ב-1913 הצטרף ריצ'רדסון לחברה המלכותית של בריטניה, ב-1920 הוענקה לו מדליית יוז, ב-1928 זכה בפרס נובל לפיזיקה על חקר התופעה התרמיונית. ב-1939 קיבל תואר אבירות.

## קישורים חיצוניים

* הרצאת נובל של ריצ'רדסון ב-12 בדצמבר 1929 
* 
* 

## הערות שוליים

קטגוריה:סגל אוניברסיטת פרינסטון
קטגוריה:זוכי המדליה המלכותית
קטגוריה:זוכי פרס נובל בריטים
קטגוריה:עמיתי החברה המלכותית
קטגוריה:אבירים בריטים
קטגוריה:זוכי פרס נובל לפיזיקה
קטגוריה:זוכי מדליית יוז
קטגוריה:בוגרי קינגס קולג' לונדון
קטגוריה:סגל קינגס קולג' לונדון
קטגוריה:בריטים שנולדו ב-1879
קטגוריה:בריטים שנפטרו ב-1959
אפרים זלמן הלפרין

הרב **אפרים זלמן הלפרין** (לעיתים **היילפרין**, י"ג בכסלו תרל"א, 26 בנובמבר 1871 – ד' באדר תשכ"א, 20 בפברואר 1961) היה רב חסידי בארצות הברית, מצאצאי רש"י והרמ"א. לאחר עלייתו לישראל ייסד את המרכז הארצי לטהרת המשפחה.

## תולדותיו
נולד בגליציה למשפחה ליטאית, בנם של הרב אלחנן דב הלפרין והינדא באלא הלפרין. היגר לארצות הברית וכיהן כרב בדנוור ובניו יורק.

עלה לישראל והתגורר בשכונת גאולה בירושלים. נהג לעורר את הציבור על עניין עניית אמן ו"אמן יהא שמיה רבא". לשם כך חיבר את הקונטרס "שומר אמנים", הכולל ליקוט בדברי חז"ל על חשיבות הנושא. נהג לבחון בשבתות בביתו ילדים בגמרא ובמשניות והוא העניק להם פרסי עידוד.

בסוף שנות ה-40 ייסד הרב הלפרין את "המרכז הארצי לטהרת המשפחה", לשם הקמת מקוואות בישראל והפצת חשיבות נושא טהרת המשפחה. הוא פנה לרב דב בריש ווידנפלד מטשיבין שיכהן כנשיא הארגון.

בתו לאה הייתה אשת הרב יהודה דב גלינסקי, רבה של קהילת "שערי צדק" בקולצ'סטר שבמדינת קונטיקט.

## קישורים חיצוניים
* 
* ר' אפרים זלמן הלפרין

## הערות שוליים

קטגוריה:יהודים שהיגרו מרוסיה לארצות הברית
קטגוריה:ניו יורק: רבנים
קטגוריה:רבנים חסידים
קטגוריה:ישראלים ילידי האימפריה האוסטרו-הונגרית
קטגוריה:גאולה (ירושלים): אישים
קטגוריה:אמריקאים שנולדו ב-1871
קטגוריה:ישראלים שנולדו ב-1871
קטגוריה:אמריקאים שנפטרו ב-1961
קטגוריה:ישראלים שנפטרו ב-1961
יוסף בלומנפלד

הרב **יוסף ברוך בלומנפלד** (י"א בניסן תר"נ, 1 באפריל 1890 – כ"ג באב תשכ"ו, 9 בספטמבר 1966) היה רב בפולין ולאחר מכן אב"ד בתל אביב-יפו. עסק בההדרת ספרי ראשונים.

## תולדותיו
נולד בשידלוב שבפולין, בנו של הרב שמואל יעקב בלומנפלד, שהיה אב"ד בשידלוב. לאחר נישואיו כיהן כרבה של העיירה קרולבסקה-היטה. בשנת 1931 עלה לישראל והתיישב בתל אביב. תחילה כיהן כדיין בעיר ולאחר מכן כאב"ד. מסר שיעור יומי בכולל "כתר תורה" בתל אביב.

בשנת 1952 היגר לארצות הברית, ממנה חזר לישראל בשנת 1959. בתקופת שהותו שם הדפיס את ספרו.

הרב בלומנפלד הוציא את הספר "כפתור ופרח" של אשתורי הפרחי, עם פירושיו והערותיו, בשם "גן יוסף". כמו כן ההדיר את הספר "מקח וממכר" של רב האי גאון, אך לא הספיק להוציאו לאור.

נפטר בשנת 1966, ונקבר בבית הקברות קריית שאול.

## ספרו
* 

## קישורים חיצוניים
* אתר חברה קדישא תל אביב-יפו

קטגוריה:רבנים פולנים
קטגוריה:אנשי העלייה החמישית
קטגוריה:תל אביב-יפו: רבנים
קטגוריה:מהדירי ספרות תורנית
קטגוריה:ישראלים ילידי פולין
קטגוריה:אישים הקבורים בבית הקברות קריית שאול
קטגוריה:אבות בית הדין הרבני בתל אביב
קטגוריה:ישראלים שנולדו ב-1890
קטגוריה:ישראלים שנפטרו ב-1966
מוחמד הרביעי, סולטאן גרנדה

**אבו עבד אללה מוחמד בן אסמאעיל** או בקיצור **מוחמד הרביעי** (בערבית: أبو عبد الله محمد بن إسماعيل; 1315 - 25 באוגוסט 1333) היה הסולטאן השישי של השושלת הנסרית אשר שלטה על ממלכת גרנדה שבאל-אנדלוס (חצי האי האיברי). הוא היה בנו של אסמאעיל הראשון, ממנו הוא ירש את הממלכה בעודו נער בן 10. הוא מלך משנת 1325 ועד לשנת 1333, אז נרצח בהתנקשות. יורשו היה אחיו הצעיר, יוסוף הראשון.

## חייו
ממוזער|220px|שמאל|ממלכת גרנדה והממלכות האחרות בחצי האי האיברי, 1360
מוחמד היה הבכור מבין ארבעת ילדיו של אסמאעיל הראשון, ובנערותו נודע כפרש מעולה. בגלל גילו הצעיר היה נתון להשפעתם של שרי הממלכה, ולהשפעתה של סבתו פאטמה. ב-1325 נרצח אביו, אסמאעיל הראשון, ומוחמד הרביעי ירש את המלוכה. בין השנים 1325–1329 מלך מוחמד תחת עוצרותו של החג'יב איבן אל-מחרוק (ابن المحروق).

[220px|ממוזער|ימין|ציור מהמאה ה-15 של [קרב טבה שהתרחש באוגוסט 1330]]
בשנת 1325 הכריז אלפונסו האחד עשר, מלך קסטיליה מלחמה על ממלכת גרנדה (כחלק מהרקונקיסטה), וקרא למלכים נוצריים נוספים להצטרף אליו. על אף שלא הייתה היענות לקריאה, פתח אלפונסו במערכה נגד גרנדה בגבולה המערבי, וב-1327 הצליח לכבוש את המבצרים של אולוורה, פרונה וטורה אלחכים. ב-25 באוגוסט 1330 התרחש קרב טבה ליד העיירה טבה, שהסתיים בניצחון קסטיליאני ובכיבוש העיר.

מוחמד הרביעי כרת ברית עם השליט המריני אבו אל-חסן עלי איבן עות'מאן, מלך מרוקו, ושניהם הטילו מצור משותף על גיברלטר מפברואר עד יוני 1333, שהייתה נתונה עד אז במשך 24 השנים בשליטה קסטיליאנית. ב-17 ביוני נכנע חיל המצב, וגיברלטר עברה לידיים מוסלמיות. אלפונסו האחד עשר לא רצה לוותר על השליטה במקום, ובסוף יוני שלח צבא קסטיליאני לצור על גיברלטר. בתום חודשיים של לחימה, כאשר שני הצדדים לא הצליחו להגיע לידי הכרעה, חתמו מוחמד הרביעי ואלפונסו האחד עשר על הסכם הפסקת אש לארבע שנים, כשהם מעניקים מתנות זה לזה וסועדים יחדיו. על פי המסופר, העניק מוחמד הרביעי לאלפונסו חרב עם נדן זהב, משובצת באיזמרגדים, באבני אודם ובאבני ספיר, וכן קסדה משובצת בשני איזמרגדים, כל אחד מהם "בגודל של ערמון", ואילו אלפונסו העניק למוחמד דאובלט (סוג של בגד מימי הביניים שנלבש על ידי גברים).

בלילה שלאחר החתימה על הפסקת האש נרצח מוחמד הרביעי על ידי שניים מאציליו שכעסו על כך שהסולטאן אכל עם נוצרים, וחששו שמא התנצר. הוא נקבר במאלגה ב-25 באוגוסט 1333.

קטגוריה:סולטאני גרנדה
קטגוריה:ילידי 1315
קטגוריה:נפטרים ב-1333
יעקב פנחס שיר

הרב **יעקב פנחס שיר** (כ"ג תמוז תרפ"ג, 7 ביולי 1923 - כ"ו באדר תש"ע, 12 במרץ 2010) היה רבה הראשי האשכנזי של כפר סבא במשך למעלה משלושים שנה.
[250px|ממוזער|שמאל|טקס חנוכת [גן הזיכרון לחללי משחתת אילת בני נשר בבן דור בנוכחות המשפחות, יצחק רוט, הרב יעקב פנחס שיר במרכז ותושבי נשר]]
## תולדותיו
נולד בפולין, בנם של הרב אביגדור ראובן וחוה שיר. בשנת 1935, בהיותו בן 12, עלה עם משפחתו לארץ ישראל, בה כיהן אביו כרב בנשר-יגור. למד בישיבת תפארת ישראל בחיפה ובישיבת חברון בירושלים. נישא לחיה-אסתר, בתו של שמעון לעוי, שהיה הגבאי של בית הכנסת זהרי חמה בירושלים, ונינת הרב דוד בהר"ן.

בשנת 1949 מונה לרבו של חוואסה, לימים שכונת בן דור של נשר, שהתפנה מתושביו הערבים ואוכלס בעולים חדשים. הוא כיהן בתפקידו זה כעשרים שנה. בשנת 1952 הוא התמודד בראש הרשימה הדתית למועצת נשר. נמנה בחבר הרבנים שעל ידי הפועל המזרחי.

בשנת 1970 התמנה לרבה של כפר סבא וכיהן בתפקידו עד לשנת 2007, אז פרש לגמלאות עקב בעיות בריאות. הקים בית דין לגיור, שעסק בעיקר בגיור ילדים שאומצו על ידי משפחות ישראליות בחו"ל.

חידושי תורתו נלקטו בספר פרי יעקב

נפטר בכניסת השבת בכ"ו באדר תש"ע, והלווייתו נערכה במוצאי השבת. נקבר בבית הקברות סנהדריה בירושלים.

## ילדיו

* הבכור הרב אהרון יוסף שיר, אברך, גר בירושלים
* הרב חיים אריה שיר נשוי לצפורה בת הרב פנחס בירינצוויג, משמש משגיח רוחני בישיבת מיר (ברכפלד) מודיעין עילית בעבר שימש בתפקיד זה בישיבת מאור התלמוד ברחובות.
* ביתו חוה מינקה נשואה לרב רזיאל מיקה, ראש ישיבה לבעלי תשובה מיוצאי ברית המועצות וכותב בעיתון המודיע תחת שם ספרותי מ. אלירז.
* בנו הרב נחום שיר רב היישוב בית יצחק שער חפר ורב אזורי בעמק חפר.
* ביתו יוכבד גולדשטיין אשת הרב שלמה גולדשטיין ראש ישיבה בישיבת התפוצות ובנו של הרב מרדכי גולדשטיין מייסד ישיבת התפוצות .

## קישורים חיצוניים

* 
* בד"ה: הרב יעקב פנחס שיר זצ"ל רבה של כפר סבא, tog, 13 במרץ 2010
* הלויית הגאון רבי יעקב פנחס שיר זצ"ל, tog, 14 במרץ 2010

## הערות שוליים

קטגוריה:אנשי העלייה החמישית
קטגוריה:ישראלים ילידי פולין
קטגוריה:בוגרי ישיבת תפארת ישראל
קטגוריה:בוגרי ישיבת חברון כנסת ישראל
קטגוריה:כפר סבא: רבנים ראשיים
קטגוריה:נשר: אישים
קטגוריה:רבני שכונות
קטגוריה:אבות בתי דין לגיור
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1923
קטגוריה:ישראלים שנפטרו ב-2010
קטגוריה:אנשי חבר הרבנים שעל ידי הפועל המזרחי
הסכם קיבוצי

**הסכם קיבוצי** הוא הסכם שנערך בין ארגון עובדים לבין מעביד או ארגון מעבידים, ועוסק בתנאי עבודתם של העובדים אצל המעבידים החתומים על ההסכם.

ההסכם מבשיל במשא ומתן בין ארגון עובדים לבין מעביד או ארגון של מעבידים, הקרוי **משא ומתן קיבוצי**. לאחר שהגיעו להסכמות על סעיפיו, נחתם בידי הצדדים, והופך להיות בעל תוקף המחייב את המעבידים החתומים עליו ואת כל העובדים של אותם מעבידים, גם אם אינם חברים בארגון העובדים.

המשא ומתן הקיבוצי, וההסכם הקיבוצי שנחתם בעקבותיו, מגבירים את כוחם של העובדים, המתייצבים כקבוצה מאורגנת מול המעביד, בהשוואה למשא ומתן לכריתתו של הסכם עבודה אישי, שבו העובד הבודד ניצב מול המעביד.

## יתרונות וחסרונות הסכם קיבוצי
כברירת מחדל, כוחה של הנהלת חברה גדול מכוחו של עובד בודד, דבר המאפשר לחברה לנצל את העובד, לתגמל אותו במשכורת ותנאים נמוכים, ולהחליף אותו במהרה בעובדים חדשים. לעומת זאת, הסכם קיבוצי עשוי להוביל למצב שבו כוחם של העובדים גובר על כוחה של ההנהלה, דבר שיקשה על החברה בהתמודדות עם קשיים כלכליים (יקשה על התייעלות, פיטורי עובדים והורדות שכר), יקשה על ההנהלה לערוך רפורמות על רקע שינויים גלובליים בתחום הפעילות של החברה, ויוביל למחירים גבוהים של מוצרי החברה, בשל עלות כח-אדם כבדה. חשש זה גובר במיוחד בחברות ממשלתיות ובמונופולים, שם יכולים העובדים להסתייע בתמיכת נציגים פוליטיים כנגד הנהלת החברה, ואף יכולים לנצל את כוחם כנגד הכנסת תחרות לשוק מונופוליסטי.

הסכם קיבוצי יוצר אחידות בתנאי ההעסקה.

## בישראל

הסכם קיבוצי הוא דרך נפוצה להסדרת יחסי העבודה בישראל. הסדרתם של הסכמים קיבוציים נעשית בהתאם לחוק הסכמים קיבוציים, תשי"ז-1957.

באמצעות צו הרחבה אפשר להרחיב את תחולתו של הסכם קיבוצי כללי גם על מעסיקים ועובדים במקומות עבודה שלא נכללו בו.

## קישורים חיצוניים

* 

קטגוריה:דיני עבודה
קטגוריה:יחסי עבודה
אליהו אהרן מילייקובסקי

הרב **אליהו אהרן מילייקובסקי-סמונוב** (תר"כ, 1860 – ט"ז בסיוון ה'תש"ז, 4 ביוני 1947) היה רבן של גרייבה שבלטביה וחרקוב שבאוקראינה, ולאחר עלותו לארץ ישראל היה מרבני תל אביב-יפו וראש אבות בתי הדין בעיר.

## תולדותיו
נולד בווינדוי שבלטביה, בנו של רב העיר, הרב מרדכי אוריה סמונוב. אחיו הוא הרב גרשון מנדל סמונוב, אביו של הרב אפרים סמונוב (חתנו של הרב חיים ברלין), שמילא את מקום סבו ברבנות וינדוי.

בקטנותו התייתם מאביו. בשנת תרל"ז (1877) החל ללמוד בישיבת וולוז'ין והיה לתלמידו המובהק של הנצי"ב. בתקופת לימודיו בישיבה נהג לדרוש בשבתות בפני תושביה היהודים של העיר. נישא לבת משפחת בונימוביץ מוולוז'ין. עם הקמת כולל ברודסקי, בשנת תרמ"ז (1887), נמנה עם קבוצת האברכים הראשונה שלו.

בשנת תרנ"ב (1892) התמנה לרבה של גרייבה. בשנת תרס"ט (1909) הוציא את ספר השו"ת "אהלי אהרן". בשנת תרע"ב (1912) התמנה לרבה של חרקוב. בשנות מלחמת העולם הראשונה ולאחריה פעל רבות לסיוע לפליטים היהודים באזור.

בשנת תרפ"ח (1928), בהיותו בן 68, עלה לארץ ישראל והתיישב בתל אביב. זמן קצר לפני כן נפטר רבה של פתח תקווה, הרב ישראל אבא ציטרון, ורבה של תל אביב, הרב שלמה הכהן אהרונסון, המליץ בפני "ועדת הרבנות" בפתח תקווה על הרב מילייקובסקי לתפקיד. תמך בזיכוים של סטבסקי ואחימאיר מאשמת רצח ארלוזורוב.

היה מרבניה הבולטים של תל אביב-יפו. במשך 19 שנה כיהן כראב"ד וכן כרב בית הכנסת הגדול בצפון הישן של העיר (רחוב בן יהודה 126). מלבד היותו דיין ופוסק בלט כדרשן והרבה להזכיר דברי תורה של רבו הנצי"ב. הוציא לאור את דרשותיו בספר "דבר אליהו". נמנה בין הרבנים שנתנו הסכמה לספרו של הרב בן-ציון מאיר חי עוזיאל שו"ת "משפטי עוזיאל". בשנת תש"ג יצא לפנסיה מתפקידו כאב בית הדין בשל חולשתו, ובמקומו מונה הרב חיים מרדכי ברונרוט.

נפטר בביתו בט"ז בסיוון ה'תש"ז, 4 ביוני 1947, ונקבר בהר הזיתים בירושלים.

## שותפותו בתנועה הציונית
בשנותיו בארץ הרבה להשתתף בפעילות הציונית של תנועת המזרחי, בהעברת הרצאות, תרומות ומכתבי ברכה.

בדרשות הטיף להתחזקות בשמירת תורה ומצוות, וביקר את תופעת החילוניות השוררת בארץ. כמו כן, ביסס והסביר את עדיפותה של "הציונות החרדית" על פני הציונות החילונית:

לאחר שנודעו ממדי האסון של השואה, קרא באחת מדרשותיו:

## ספריו

* שו"ת **אהלי אהרן**, תרס"ט (2 חלקים)
* **דבר אליהו**, על התורה ודרשות, תר"צ, תש"א (3 חלקים)
כמו כן תרגם מגרמנית את ספריו של הרש"ר הירש "חמש חנוכות" ו"עונג שבת".

## קישורים חיצוניים
* 
* 
* 
* 
* 

## הערות שוליים

קטגוריה:רבנים לטבים
קטגוריה:רבנים אוקראינים
קטגוריה:חרקיב: אישים
קטגוריה:אנשי העלייה הרביעית
קטגוריה:תל אביב-יפו: רבנים
קטגוריה:רבנים ביישוב
קטגוריה:דיינים ארץ-ישראלים
קטגוריה:מחברי ספרי שו"ת
קטגוריה:יהודים הקבורים בהר הזיתים: חלקות החסידים
קטגוריה:בוגרי ישיבת וולוז'ין
קטגוריה:תלמידי הנצי"ב
קטגוריה:אבות בתי דין
קטגוריה:רבני הציונות הדתית
קטגוריה:רבני המזרחי
קטגוריה:ארץ-ישראלים שנולדו ב-1860
קטגוריה:ארץ-ישראלים שנפטרו ב-1947
ברייזאך

[250px|ממוזער|שמאל|[צילום אוויר]]
**ברייזאך** (בגרמנית: **Breisach** וכן **Altbreisach** (ברייזאך הישנה) ו-**Breisach am Rhein** (ברייזאך על הריין)) היא עיר בעמק הריין, במדינת באדן-וירטמברג שבגרמניה, על גבול צרפת. כ-20 ק"מ מפרייבורג ו-20 ק"מ מקולמר שבצרפת. גשר על הריין מוביל לברייזאך החדשה (בצרפתית: Neuf-Brisach, בגרמנית: Neubreisach) שבאלזס, צרפת (מחוז או-רן). העיר ידועה ביקבי היין שלה.

## היסטוריה
שם העיר הוא מהשפה הקלטית, Brisger פירושו שרטון ומצודת העיר ניצבה על שרטון כאשר מי הריין מקיפים אותה מעברים, לפחות בעת גאות. המקום שימש מושב של נסיך קלטי (בעיר נמצאה מצודת שלטון המשויכת לתרבות האלשטאט D). הרומאים הקימו במקום מצודה. מטבע שנטבע במקום במאה ה-11 נמצא במטמון סאנדור.

במאה ה-13 הוקמו בעיר קתדרלה ומנזר ובמאה ה-16 היוותה מבצר של הקיסרות הרומית הקדושה. במסגרת מלחמת שלושים השנים עברה העיר מידי האימפריה הרומית הקדושה לידי צרפת. פרדיננד השני, קיסר האימפריה הרומית הקדושה עצמו הגן על העיר כאשר נפלה בידי הצרפתים בדצמבר 1638. בשלום וסטפאליה (1648) הפך כיבוש העיר על ידי צרפת לרשמי.

ב-1697 הוחזרה העיר לידי האימפריה הרומית הקדושה במסגרת הסכם רייסווייק. ב-1703, עם פרוץ מלחמת הירושה הספרדית, כבש את העיר הגנרל וילאר , מרשל צרפת בימי לואי ה-14. במרץ 1714, הוחזרה העיר המזרחית ("הישנה", Altbreisach) לאימפריה הרומית הקדושה במסגרת הסכם רשטאט ובצידו המערבי של הריין הוקמה העיר ה"חדשה"(Neuf-Brisach).

ב-1790 הפכה העיר לחלק מ"אוסטריה שבשוואביה" (חלקים מנסיכויות שוואביה הקתוליות, בהן אלזס, שהיו תחת שליטת בית הבסבורג). בין השנים 1793-1803 סבלה העיר קשות מהתקפות הצדדים בעת מלחמות המהפכה הצרפתית. ב-1803 סופחה למדינת באדן. במלחמת צרפת–פרוסיה נכללה העיר בשטחי החסות של פרוסיה ועם איחוד גרמניה היא הפכה לעיר גרמנית.

השלטון הנאצי סיפח לעיר מספר רשויות סמוכות. במהלך מלחמת העולם השנייה ניצבה העיר בין גרמניה הנאצית לצרפת של וישי. במהלך הפצצות בעלות הברית נהרס כ-85% מהשטח הבנוי של העיר, הקתדרלה נפגעה קשות וגשר הרכבת על הריין נהרס.

ב-1969 היה ניסיון להקים בעיר תחנת כוח גרעינית, אך הדבר לא יצא לפועל.

כיום העיר היא מרכז אירופאי של יקבים ומרתפי יין. אחד היקבים הגדולים באירופה (Badische Winzerkeller eG) נמצא בברייזאך.

הסופר הבריטי ג'רום ק. ג'רום כתב בספרו "שלושה גברים בבומל" תיאור הומוריסטי של ההיסטוריה של העיר:

## יהדות ברייזאך
250px|ממוזער|שמאל|בית הקברות היהודי הישן
תיעוד ראשון להתיישבות יהודים בעיר נמצא מ-1301. ב-1325 נמנו בעיר ארבעה-עשר בתים בחזקת יהודים, ארבעה במרכזה ועשרה על הגבעה. ב-1349, בעת המוות השחור, הופצה על יהודי העיר עלילת דם לפיה הם מרעילי בארות. ביהודי העיר נערך פוגרום והם גורשו ממנה.

עם הפיכת העיר לצרפתית באמצע המאה ה-17 שבו אליה היהודים. ב-1755 נפתח בית עלמין. ב-1756 הוקם בית כנסת, שנחרב בליל הבדולח (9 בנובמבר 1938).

בשנת 1825 מנתה האוכלוסייה היהודית בעיר 438 נפש (14% מכלל האוכלוסייה), ב-1880 נמנו 564 יהודים וב-1933, עם עליית הנאצים לשלטון נמנו בעיר 231 יהודים. עד כיבוש צרפת ב-1940 נמלטו 157 יהודים לצרפת. ב-22 באוקטובר 1940 גורשו 34 היהודים האחרונים בעיר למחנה המעצר גירס ומשם נשלחו להשמדה.

יהדות ברייזאך מונצחת במקום באמצעות "הבית הכחול", יוזמה פרטית מקומית נוצרית להנצחה ושימור הזיכרון.

## קישורים חיצוניים

* 
* תמונות והיסטוריה
* אתר יהדות ברייזאך
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:באדן-וירטמברג: ערים
קטגוריה:קהילות יהודיות בגרמניה
אימוג'ן קינג

**אימוג'ן קינג** (אנגלית: **Imogene King**; 30 בינואר 1923 - 24 בדצמבר 2007) הייתה חלוצה בפיתוח תאוריות בסיעוד. תאוריית המערכות שלה כמו גם תאוריית השגת המטרות נמצאים בכל טקסט העוסק בתאוריה סיעודית. התאוריות שלה נלמדות בבתי ספר לסיעוד ומיושמות במגוון רחב של אופנים.

## השכלה וקריירה אקדמאית
בשנת 1948 קיבלה תואר ראשון בסיעוד מאוניברסיטת סנט לואיס, שם גם קיבלה תואר שני, בשנת 1957. את הדוקטורט שלה היא קיבלה מהמכללה למורים, אוניברסיטת קולומביה. 

קינג לימדה בפקולטה של אוניברסיטת לויולה בין השנים 1961–1966 וכן בין השנים 1972–1980. היא ניהלה את תוכנית הסיעוד באוניברסיטת המדינה של אוהיו בין השנים 1968–1972. היא לימדה באוניברסיטת דרום פלורידה בין השנים 1980–1990.

## התאוריות של קינג
קינג יוצאת מנקודת הנחה שמקצוע הסיעוד מבוסס על הקשר בין בני האדם לסביבתם. קשר זה משליך על מצבם הבריאותי של היחידים וליכולתם לתפקד במצבים חברתיים.

לפי קינג, מטרת הסיעוד היא לעזור ליחיד לשמור ולשמר את בריאותו. מהלך זה מושפע, בין השאר, מהקשר בין האחות והמטופל. 

בריאות הוא מצב בו האדם הסתגל למצבי הלחץ בסביבתו הפנימית והחיצונית. הסתגלות זו היא תוצר של שימוש מיטבי בכוחותיו האישיים. חולי, לעומת זאת, הוא מצב שמפריע לקיום התקין של החיים ומקשה על האיזון של האדם עם הלחצים הסובבים אותו.

### תאוריית המערכות
מודל זה משרטט את הגורמים שמרכיבים את ההתנהגות האנושית, והדינימיקה ביניהם. מטרת תאוריה זו היא להסביר את המערכות שבמסגרתן אחיות אמורות לתפקד.

**בתאוריה זו מגדירה שלוש מערכות:**
#**מערכה אישית** - זוהי מערכת שמבטאת את האדם עצמו. מערכת זו כוללת את הרצונות, הערכים והרעיונות של האדם.
#**מערכת בין אישית** - מערכות בין-אישיות הן תוצר של קשר בין שני אנשים ויותר. אחות ומטופל, למשל, מהווים מערכת בין אישית. משפחות הן דוגמה לקבוצות קטנות שנחשבות למערכת בין אישית.
#**מערכת חברתית** - אלו הן מערכות מורכבות, שמרכיבות את החברה. לדוגמה: מערכת החינוך, מערכת הבריאות, השפעתה של הקהילה על הפרט, וכדומה.

### תאוריית השגת המטרות
תאוריה זו עוסקת במערכת היחסים ובאינטראקציות שבין אנשים, ומתמקדת באלו שבין האחיות למטופל. תאוריה זו פועלת במצבים השונים של תהליך הסיעוד: הערכה, תכנון ויישום.

על פי תאוריה זו, בהליכים סיעודיים כל צד מתרשם מהצד השני ולפי התרשמות זו הוא פועל. פעולה זו גורמת לתגובה נגדית, וכך נוצרת אינטראקציה בין שני הצדדים. במידה והלך המחשבה שלהם דומה, אזי אין מכשולים ואפשר ליישם את ההתערבות הסיעודית. 

מערכת זו היא פתוחה ומקבלת פידבקים בכל אחד משלביה, פידבקים המאפשרים לשני הצדדים להבין אחד את השני.

## פרסומים
*King, Imogene (1981). A Theory for Nursing: Systems, Concepts, Process. J. Wiley

קטגוריה:אמריקאים ילידי איווה
קטגוריה:תאורטיקנים של הסיעוד
קטגוריה:אחיות אמריקאיות
קטגוריה:בוגרי אוניברסיטת סנט לואיס
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת המדינה של אוהיו
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-2007
קטגוריה:אמריקאים שנפטרו ב-2007
דוד צבי זילברשטיין

הרב **דוד צבי זילברשטיין** (ה' בתשרי תרנ"ח, 1 באוקטובר 1897 – י"ט בחשוון תשל"ט, 19 בנובמבר 1978) היה רב, איש חינוך ופעיל ציבור חרדי בפולין ולאחר מכן ביישוב החדש בארץ ישראל. כיהן כמזכיר מרכז חינוך התורה בארץ ישראל ומרבני תל אביב.

## ביוגרפיה
נולד בפולין, בנו של אביגדור זילברשטיין, מחסידי גור. קיבל חינוך תורני. בצעירותו הצטרף לפועלי אגודת ישראל בפולין והחל בפעילות ציבורית. בשנת תרפ"ג (1923) השתתף כנציג פועלי אגודת ישראל בכנסייה הגדולה הראשונה. במהלך הדיונים הוא דיווח על פעילותה של תנועת פועלי אגודת ישראל והעלה דרישה מבעלי בתי חרושת החרדים להעסיק פועלים שומרי דת. שימש כמנהל ישיבת תורת חסד בפולין. פרסם מאמרים בביטאונים האגודאיים בפולין "דרכנו" ו"דגלנו".

בשנת תרצ"ד (1934) עלה לארץ ישראל והתיישב בתל אביב. היה ממייסדי בית הספר החרדי הראשון בתל אביב "סיני" ונמנה עם צוות מחנכיו ובהם זלמן ינקלביץ ויהודה מאיר אברמוביץ. כמו כן, היה מורה בסמינר שרנסקי בתל אביב.

בשנות ה-30 ייסד הרב שמואל גריינימן את "מרכז חינוך התורה החרדי", שאיגד את מוסדות החינוך הדתיים והתורניים בארץ ישראל, מתוך מטרה לשמור על עצמאות החינוך החרדי. הרב זילברשטיין התמנה למזכיר הארגון והיה הרוח החיה בפעילותו. הוא יזם וערך בתל אביב כינוסי רבנים ואנשי ציבור והיה מהנואמים המרכזיים. בלט בכישרונו הרטורי והרבה לדרוש ברבים ועורר את הצורך לעסוק בחיזוק הדת. היה ממעוררי הרעיון של "מסע התשובה" בערים ובמושבות הארץ והיה יד ימינו של הרב הרצוג במסע זה. 

לאחר קום המדינה הוקם "הזרם הרביעי" ולאחר מכן החינוך העצמאי ופעילותו של "מרכז חינוך התורה" פסקה. עם זאת המשיך הרב זילברשטיין בפעילות ציבורית וחינוכית ענפה. הוא ארגן כינוסים שונים בנושאי חינוך, שבהם קרא להגביר את הפעילות בקרב ילדי העולים מארצות אירופה וצפון אפריקה. הוא גם פרסם מאמרים בנושא בכתבי העת החרדים של אותה תקופה, ובהם "הנאמן" ובית יעקב" ו"שערים", ובהם הציע את רעיונותיו. 

במשך כעשרים וחמש שנה כיהן כרב בתל אביב וראש מחלקת השבת ברבנות המקומית. בתקופת רבנותו המשיך לפעול לחיזוק ענייני הדת בעיר. 

נפטר בשנת תשל"ט, ונקבר בבית הקברות קריית שאול. בתו בלה נישאה ליוסף אנגל. הם היגרו לארצות הברית, שם נישאה בתם הניה לרב חיים וואלקין.

## ספרו
* **הנאום והמאמר**, תש"כ

## קישורים חיצוניים
* אתר חברא קדישא תל אביב-יפו

## הערות שוליים

קטגוריה:אנשי העלייה החמישית
קטגוריה:אנשי חינוך ביישוב
קטגוריה:אנשי חינוך חרדים ישראלים
קטגוריה:אנשי חינוך חרדים
קטגוריה:תל אביב-יפו: רבנים
קטגוריה:פעילי ציבור חרדים
קטגוריה:פעילי פועלי אגודת ישראל
קטגוריה:חסידי גור
קטגוריה:אישים הקבורים בבית הקברות קריית שאול
קטגוריה:ישראלים ילידי פולין
קטגוריה:ישראלים שנולדו ב-1897
קטגוריה:ישראלים שנפטרו ב-1978
עמידת ראש

242x242px|ממוזער|עמידת ראש כתרגיל יוגה
**עמידת ראש** (בסנסקריט: शीर्षासन בתעתיק מסנסקריט Śīrṣāsana - פירוש 'תנוחת הראש' Śīrṣ הוא ראש) היא תנוחה בסיסית בהתעמלות וביוגה, שבה גוף האדם הפוך מאשר בעמידה רגילה - כל הגוף נשען על הראש ועל האמות ונמצא מעליו. קיימות גרסאות שונות של התנוחה, לפי תנוחת הידיים. בגרסה המקובלת ביוגה, האצבעות שלובות מאחורי הראש, והאמות לוחצות על הרצפה, כדי להרים את הכתפיים.
[ממוזער|בן-גוריון בעמידת ראש כחלק משיטת [פלדנקרייז]]
לעמידת ראש יש יתרונות פיזיולוגיים ומנטליים רבים והיא נחשבת מלכת תנוחות היוגה.

לפרסום רב זכתה תמונתו של ראש ממשלת ישראל, דוד בן-גוריון, מבצע עמידת ראש בחוף הים בספטמבר 1957, בגיל 71.

## קישורים חיצוניים

* 
* עמידת ראש, באתר YouTube 
* כיצד לבדוק אם עמידת הראש ישרה
* התועלת של התנוחות ההפוכות
* עמידת ראש. שיטת לימוד התנוחה בשישה שלבים, באתר YouTube 
* 
* ג'ון שומאכר, Salamba Sirsasana (עמידת ראש), באתר "מרכז יוגה הוליסטית"
* ענת שזר איתיאל, מי מפחד מעמידת ראש?, באתר "מגזין המושבות"

## הערות שוליים

קטגוריה:תנוחות
קטגוריה:התעמלות
קטגוריה:יוגה
קטגוריה:תרגילי התעמלות
אריק היידן

**אריק ארתור היידן** (באנגלית: **Eric Arthur Heiden**; נולד ב-14 ביוני 1958) הוא רופא אמריקאי וספורטאי עבר, מתחרה בהחלקה מהירה על הקרח, אלוף אולימפי, בעל 5 מדליות זהב מאולימפיאדה אחת (לייק פלאסיד 1980), אלוף עולם ושיאן עולם (15 שיאי עולם). הוא הספורטאי הראשון בהיסטוריה שזכה בחמש מדליות זהב באולימפיאדת חורף אחת (שיאו זה נשבר רק ב-2026) והספורטאי היחידי שזכה בכל אחד מחמשת המקצים בהחלקה מהירה (מ-500 מטר ועד 10000 מטר) בכלל. 

היידן זכה 4 פעמים ברציפות (1980-1977) בפרס אוסקר מתיסן ובשנת 1980 הוא זכה בפרס ג'יימס א' סאליבן, פרס לספורטאי החובבן הטוב ביותר.

היידן נחשב למחליק הקרח הטוב בכל הזמנים.

## קריירה במרוצי אופני כביש
לאחר שפרש מתחרויות החלקה מהירה על הקרח, החל היידן להשתתף במרוצי אופני כביש באופן מקצועי. הוא הצטרף, יחד עם מאמנו בהחלקה, ג'ים אושוביץ', לקבוצת 7-11 (למעשה, אושוביץ' הקים את הקבוצה) שהייתה הקבוצה האמריקאית הראשונה שנטלה חלק בסבב המרוצים החשובים באירופה. בשנת 1985 הוא סיים את ג'ירו ד'איטליה וניצח במרוץ הכביש באליפות ארצות הברית הראשונה למקצוענים ברכיבת אופניים. בשנת 1986 הוא השתתף בטור דה פראנס אך 5 ימים לפני תום המרוץ היה מעורב בנפילה ולא הצליח לסיימו. 

בשנת 1999 נכלל היידן בהיכל התהילה של ארצות הברית באופניים.

## קריירה ברפואה
בשנת 1984 קיבל היידן תואר ראשון במדעים באוניברסיטת סטנפורד ומשנת 1991 הוא דוקטור לרפואה מאוניברסיטת סטנפורד. בהמשך, התמחה באורתופדיה. הוא שימש כרופא של קבוצת הכדורסל המקצוענית מליגת ה-NBA סקרמנטו קינגס ושל משלחת ארצות הברית בהחלקה על הקרח ב-3 אולימפיאדות חורף (סולט לייק סיטי 2002, טורינו 2006 וונקובר 2010). נכון ל-2012 משמש היידן כרופא הספורטיבי של קבוצת האופניים BMC המנוהלת על ידי ג'ים אושוביץ'.

## משפחתו
אביו, ג'ק היידן הוא אורתופד ואחותו הצעירה ממנו בשנה, בת' היידן, אף היא ספורטאית מצטיינת, היא אלופת עולם לנוער בהחלקה מהירה, אלופת עולם במרוץ אופני כביש (1980), ובעלת מדליית ארד מאותה אולימפיאדה (לייק פלאסיד 1980), בהחלקה מהירה.
## המחלוקת באולימפיאדת סולט לייק סיטי
לקראת אולימפיאדת סולט לייק סיטי (2002) פנתה הוועדה המארגנת של המשחקים להיידן, על מנת שישתתף בטקס הפתיחה; היידן ציפה שלאור הישגיו, יינתן לו התפקיד הראשי בין הספורטאים - הספורטאי שידליק את הלפיד האולימפי. משהחליטה הוועדה להעניק את הכבוד לשחקני נבחרת ארצות הברית בהוקי קרח מאולימפיאדת לייק פלאסיד, שניצחה את נבחרת ברית המועצות במשחק ה"נס על הקרח" וזכתה במדליית הזהב, נעלב היידן וסירב להשתתף בטקס. לימים הודה בראיון עיתונאי שהיה עקשן וגאוותן מדי, ושלא התכוון להקטין את הישגי נבחרת ההוקי.

## שיאיו האישיים

## ראו גם
* 

## קישורים חיצוניים

* 

## הערות שוליים

קטגוריה:אמריקאים ילידי ויסקונסין
קטגוריה:מדיסון: אישים
קטגוריה:מחליקים מהירים על קרח אמריקאים
קטגוריה:מחליקים מהירים על קרח באולימפיאדת אינסברוק (1976)
קטגוריה:מחליקים מהירים על קרח באולימפיאדת לייק פלאסיד (1980)
קטגוריה:זוכי פרס ג'יימס סאליבן
קטגוריה:אלופים אולימפיים אמריקאים: החלקה מהירה על הקרח
קטגוריה:בוגרי בית הספר לרפואה באוניברסיטת סטנפורד
קטגוריה:אורתופדים אמריקאים
קטגוריה:ויסקונסין: ספורטאים
קטגוריה:אמריקאים שנולדו ב-1958
מדליין לנינגר

ממוזער|מדליין לנינגר
**מדליין לנינגר** (באנגלית: **Madeleine Leininger**; 13 ביולי 1925 – 10 באוגוסט 2012) הייתה תאורטיקנית של סיעוד שפיתחה את התאוריה של סיעוד בין-תרבותי. התאוריה שלה פורסמה לראשונה ב-1961, והיא תרמה לפיתוח הדיון הסיעודי לגבי "מהו טיפול".

## קורות חיים
לנינגר נולדה בשנת 1925 בנברסקה. הוסמכה לאחות בשנת 1948 בבית החולים לאחיות סנט אנטוני. בהמשך היא קיבלה תואר ראשון מקולג' מאונט סיינט שולסטיקה ומאוניברסיטת קרייטון. היא קיבלה תואר שני במדעי הסיעוד מהאוניברסיטה הקתולית של אמריקה. מאוחר יותר למדה תרבות ואנתרופולוגיה סוציולוגית באוניברסיטת וושינגטון, שם קיבלה ב-1966 דוקטורט. לנינגר קיבלה שלושה תוארי דוקטור של כבוד.

לנינגר לימדה באוניברסיטת סינסינטי ובאוניברסיטת קולורדו. בהמשך שימשה כדיקנית בית הספר לרפואה באוניברסיטת וושינגטון ובאוניברסיטת יוטה. היא הייתה פרופסור אמריטה באוניברסיטת וויין סטייט וחברת סגל חוץ במרכז הרפואי של אוניברסיטת נברסקה באומהה. היא נפטרה בביתה, בשנת 2012.

## תאוריית "טיפול תואם תרבות"
התאוריה של לנינגר התפתחה כפועל יוצא מעבודתה עם ילדים בעלי הפרעות בשנות ה-50 של המאה ה-20. בעבודה זו התוודעה לשוני התרבותי והשלכותיו.

על פי תאוריה זו, כדי לתת שירות סיעודי טוב, יש להיות מודעים לכך שלכל מטופל יש רקע תרבותי ייחודי. לפיכך, הטיפול הסיעודי צריך להיות מותאם לרקע זה, ומשכך ימנע אי נעימויות בין המטופל לאחות.

**שלוש עקרונות בטיפול מותאם תרבות**
#**שמירה על תרבות המטופל** - על הצוות המטפל להיות מודעים לרקע התרבותי של המטופל, וזאת על מנת להתאים את הטיפול לתרבותו ובכך לסייע למניעת התדרדרות מצבו הרפואי ולהחלמה.
#**טיפול רפואי באמצעות משא ומתן** - על הצוות לפעול באופן יצירתי כדי לעזור למטופל להסתגל להליכים רפואיים חשובים אך מבלי לפגוע בתרבותו, כך שיקבל טיפול רפואי הולם.
#**שינוי אורח חיים** - במידה וישנן בעיות רפואיות שנובעות מאורח החיים של תרבות המטופל, צריך הצוות הרפואי לשבת עם המטופל ולעזור לו לתקן את אורח חייו, כל זאת תוך כדי שימור תרבותו במידת האפשר.

לנינגר לא השתמשה במושג "התערבות רפואית". לטענתה, מושג זה מתייחס לפן המקצועי של התפקיד, ולא לפן הבין-אישי.

 

קטגוריה:אמריקאים ילידי נברסקה
קטגוריה:תאורטיקנים של הסיעוד
קטגוריה:אחיות אמריקאיות
קטגוריה:בוגרי אוניברסיטת קרייטון
קטגוריה:בוגרות האוניברסיטה הקתולית של אמריקה
קטגוריה:בוגרי האוניברסיטה הקתולית של אמריקה
קטגוריה:בוגרות אוניברסיטת וושינגטון
קטגוריה:בעלי תואר דוקטור מאוניברסיטת וושינגטון
קטגוריה:סגל אוניברסיטת נברסקה
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2012
קטגוריה:אמריקאים שנפטרו ב-2012
CareerBuilder

**CareerBuilder** הוא האתר הגדול ביותר בארצות הברית לחיפוש עבודה עם מעל ל-24 מיליון משתמשים המבקרים בו מדי חודש ועם נתח שוק של 34% מתוך כלל האתרים המציעים שירותים למחפשי העבודה.

נכון למרץ 2008 האתר CareerBuilder.com קיים שיתופי פעולה עם יותר מ-1,900 שותפים עסקיים, כולל עיתונים ופורטלים גדולים כדוגמת AOL ו-MSN. לאתר יש יותר מ-21 אתרי בת במדינות שמחוץ ארצות הברית, והוא מנהל פעילות עסקית ביותר מ-55 שווקים ברחבי העולם.

האתר CareerBuilder.com נמצא בבעלות משותפת של חברת גנט, חברת מקלטצ'י וחברת טריבון. בשנת 2009 האתר התחיל שיתוף פעולה עם פורטל דרושים הישראלי.

## אודות החברה
החברה נוסדה בשנת 1995. מנכ"ל החברה הוא מאט פרגוסון והמטה הראשי שלה ממוקם בשיקגו, אילינוי. במטה עובדים כ-3,000 עובדים.

## מועמדויות ופרסים
באפריל 2006 החברה הייתה מועמדת לפרס וובי בקטגוריית יחסי עובד-מעביד.

בספטמבר 2007 החברה דורגה במקום ה-91 ברשימה שפרסם העיתון ביזנסוויק למקומות שעדיף להשיק בהם את הקריירה שלך.

בדצמבר 2007 זכתה החברה בפרס סטיבי למצוינות בשירות לקוחות.

ביוני 2008 החברה זכתה בפרס המוקד הטלפוני הגלובלי של ICMI.

בפברואר 2011 מיקם מגזין טריינינג את החברה במקום ה-96 מתוך 125 לחברות השמות דגש על פיתוח אימון מקצועי של עובדים. 

באפריל 2011 דירג קריינס שיקגו ביזנס את החברה במקום ה-17 למקומות שהעובדים רוצים לעבוד בהם. 

בנובמבר 2011 החברה נכנסה לרשימת 100 המקומות הטובים ביותר לעבוד בהם בשיקגו של העיתון שיקגו טריבון.

בדצמבר 2011 החברה דורגה במקום ה-6 ברשימת פרסי בחירת העובדים של האתר GlassDoor.com, אחרי גוגל במקום החמישי ולפני אפל במקום העשירי.

## קישורים חיצוניים
* 
## הערות שוליים

קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-1995
קטגוריה:גיוס והשמה בעבודה
פסטיבל הנייר ברחובות

**[[פסטיבל]] ה[[נייר]] ב[[רחובות]]** נערך במשך שלושה ימים בחודש יולי בשנת 2013, בחסותה של עיריית רחובות. בפסטיבל הוצגו מוצגי נייר של אמנים בתחומים: עיסת נייר, קיפולי נייר ונגזרות נייר המיוצרים ממוצרי נייר קיימים, ולכן מהווים מיחזור נייר. הפסטיבל כלל גם מופעי רחוב מבוססי נייר, תצוגת אופנה מנייר, סדנאות נייר, תערוכה, יריד מכירות וכדומה.

יוזמת ומארגנת הפסטיבל היא האומנית הדס איצקוביץ.

לפסטיבל הגיעו למעלה מ-50,000 מבקרים.


תמונה:מיצג_טירת_קרטון_בגודל_7*7_מטר_שהיא_מבוך_לילדים_ומבוגרים.jpg|מיצג טירת קרטון בגודל 7*7 מטר שהיא מבוך לילדים ומבוגרים 
תמונה:Paper Festival, Rehovot 18.JPG|פסלי צפרדעים מעיסת נייר
תמונה:Paper actors.jpg|שחקנים הלבושים בבגדי נייר מבצעים הפעלות בקהל
קובץ:Paper Festival, Rehovot 39.JPG|שחקן כדרקון נייר (בתוך טירת הנייר)
קובץ:Paper Festival, Rehovot 22.JPG|מלכת הלבבות מעיסת נייר
קובץ:Paper Festival, Rehovot 15.JPG|כרטיסי ברכה
קובץ:Paper Festival, Rehovot 32.JPG|מיצג 
קובץ:Paper Festival, Rehovot 34.JPG|מיצג
קובץ:Paper Festival, Rehovot 11.JPG|כלים בצורת ירקות
קובץ:Paper Festival, Rehovot 37.JPG|מופע


## קישורים חיצוניים

*תכניית הפסטיבל 2013, אתר עיריית רחובות
*כתבה על הפסטיבל, חדר החדשות
* 

## הערות שוליים

קטגוריה:רחובות: פסטיבלים
קטגוריה:נייר
תחרות העל בציריך 2014

תחרות העל בשחמט התקיימה בציריך בין התאריכים 29 בינואר 2014 ל-4 בפברואר 2014. זו התחרות החזקה ביותר מבחינת מד כושר שהתקיימה מעולם. בתחרות התקיימו חמישה עשר סיבובים. התחרות בקטגוריה 23 (מד כושר ממוצע 2801). בתחרות התקיימו חמישה משחקי בזק (4 דקות בתוספת 2 שניות למסע), חמישה משחקים מהירים (15 דקות בתוספת 10 שניות לכל מסע) וחמישה משחקים קלסיים (120 דקות ל-40 המסעים הראשונים, 60 דקות נוספות ל-20 המסעים הבאים, ומהמסע ה-61 ועד לסיום המשחק עוד 15 דקות בתוספת 30 שניות לכל מסע).

זו ההופעה הראשונה של אלוף העולם בן ה-23, מגנוס קרלסן מאז שזכה בכתר בחודש נובמבר 2013. בהתמודדות השתתפו עוד חמישה מבין תשעת השחמטאים הבכירים בעולם.

## משתתפי התחרות

1. מגנוס קרלסן מד כושר 2872 אלוף העולם ומקום ראשון בעולם במד הכושר של פיד"ה
2. לבון ארוניאן מד כושר 2812 שני במד הכושר 
3. וישוואנתן אנאנד מד כושר 2773, אלוף העולם לשעבר תשיעי במד הכושר
4. פביאנו קרואנה מד כושר 2782 שישי במד הכושר 
5. היקארו נקמורה מד כושר 2789 שלישי במד הכושר 
6. בוריס גלפנד מד כושר 2777 שמיני במד הכושר 

## תוצאות התחרויות
### משחקים בזמן קלסי
1. מגנוס קרלסן - 8 נקודות 
2. לבון ארוניאן - 6 נקודות 
3. פביאנו קרואנה - 5 נקודות 
4-5 וישוואנתן אנאנד והיקארו נקמורה - 4 נקודות 
6. בוריס גלפנד - 3 נקודות.

### משחקים מהירים
1. פביאנו קרואנה - 4 נקודות 
2. היקארו נקמורה - 3.5 נקודות 
3. לבון ארוניאן - 3 נקודות 
4. מגנוס קרלסן - 2 נקודות 
5. בוריס גלפנד - 1.5 נקודות 
6. וישוואנתן אנאנד -נקודה אחת 

### משחקי בזק
1-2. מגנוס קרלסן ולבון ארוניאן - 3 נקודות 
3-5 פביאנו קרואנה, וישוואנתן אנאנד והיקארו נקמורה 2.5 נקודות 
6. בוריס גלפנד - 1.5 נקודות.

## משחקי התחרות

## קישורים חיצוניים
* 

* אתר התחרות
* תיאור הסיבוב הראשון במשחקים הקלסיים, באתר theweekinchess 
* תיאור הסיבוב השני במשחקים הקלסיים, באתר theweekinchess 
* תיאור הסיבוב השלישי במשחקים הקלסיים, באתר theweekinchess 
* תיאור הסיבוב הרביעי במשחקים הקלסיים, באתר theweekinchess 
* תיאור הסיבוב החמישי במשחקים הקלסיים, באתר theweekinchess 

## הערות שוליים
 

קטגוריה:תחרויות שחמט ב-2014
קטגוריה:תחרות העל בציריך
קטגוריה:2014 באירופה
יוסף סמט

הרב **יוסף סמט** (נכתב גם **סאמעט**) (נולד ב-תשי"ט) הוא עורך תורני ומייסד עוז והדר ומשמש כעורך הראשי של התלמוד בבלי ופרויקטים נוספים במכון. במשך תקופה ארוכה עמד בראש מספר מכוני מחקר תורניים.

## תולדותיו
סמט הוא אחיו של הרב אהרן סמט ונשוי לבתו של הרב מאיר ברנדסדורפר, ונמנה עם חסידי תולדות אברהם יצחק.

בשנות השמונים השתתף בעריכת "ארבעה טורים" מהדורת מוסדות שירת דבורה ומכון ירושלים. בסביבות שנת תשמ"ט החל להוציא באופן עצמאי כרכי גמרא בודדים תחת השם עוז והדר, אשר לימים נקנה על ידי הרב יהושע לייפר. כן, ערך והוציא לאור את הספר שיטה מקובצת וספרים נוספים.

בהמשך יזם גם את ההוצאה לאור של התלמוד ירושלמי בהוצאת עוז והדר, הוא רתם לשם כך את הפילנתרופ הרשי פרידמן והמהדורה נקראת על שמו של האחרון; בשלב הביצוע עמד בראש מערכת ההדרת הירושלמי הרב דוד יונה רוזנבוים. במקביל להמשך עדכון וההדרת מהדורת התלמוד הבבלי של עוז והדר, משמש סמט בעשורים הראשונים של המאה ה-21, עורך ראשי במפעל **קדם** - אוצר גאוני ספרד, שיוצא לאור על ידי עוז והדר בשיתוף עם ישיבת בנין אב.

בנו שמעון דב נפטר בחייו ב-2012 מדום לב.

## קישורים חיצוניים
* 

## הערות שוליים

קטגוריה:חסידי תולדות אברהם יצחק
קטגוריה:מהדירי ספרות תורנית
קטגוריה:ראשי מכוני מחקר תורניים
קטגוריה:רבנים חרדים ישראלים
קטגוריה:סגל עוז והדר
קטגוריה:משפחת ברנדסדורפר
קטגוריה:ישראלים שנולדו ב-1959
שני דייוויס

**שני ארל דייוויס** (באנגלית: **Shani Earl Davis**; נולד ב-13 באוגוסט 1982) הוא ספורטאי אמריקאי המתחרה בהחלקה מהירה על הקרח, אלוף אולימפי, בעל 4 מדליות, מהן 2 זהב ו-2 כסף משתי אולימפיאדות (טורינו 2006 וונקובר 2010), אלוף עולם ושיאן עולם (8 שיאי עולם, 2 מהם נוכחיים 2014). הוא הספורטאי כהה העור הראשון שזכה במדליית זהב באולימפיאדת חורף. הוא הספורטאי הראשון שהגן על תוארו בהחלקה ל-1000 מטר.

דייוויס הוא הגבר השני בהיסטוריה, אחרי אריק היידן שזכה באליפות העולם הן בקרב רב והן בספרינט. הוא זכה ב-53 תארים בגביע העולם בהחלקה מהירה על הקרח, מקום שני בכל הזמנים.

דייוויס זכה פעמיים (2005 ו-2009) בפרס אוסקר מתיסן.

דייוויס מדורג ראשון בעולם ב, בתוצאה של 144.806 נקודות.

באולימפיאדת פיונגצ'אנג (2018) נעדר מטקס פתיחת המשחקים האולימפיים כמחאה על אי בחירתו לנושא דגל המשלחת.

## שיאיו האישיים

## קישורים חיצוניים

* 

* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:מחליקים מהירים על קרח אמריקאים
קטגוריה:מחליקים מהירים על קרח באולימפיאדת סולט לייק סיטי (2002)
קטגוריה:מחליקים מהירים על קרח באולימפיאדת טורינו (2006)
קטגוריה:מחליקים מהירים על קרח באולימפיאדת ונקובר (2010)
קטגוריה:מחליקים מהירים על קרח באולימפיאדת סוצ'י (2014)
קטגוריה:אלופים אולימפיים אמריקאים: החלקה מהירה על הקרח
קטגוריה:משתתפי אולימפיאדת פיונגצ'אנג (2018)
קטגוריה:שיקגו: ספורטאים
קטגוריה:אמריקאים שנולדו ב-1982
היכל הספורט גן נחום

**היכל הספורט גן נחום** הוא אולם ספורט רב-תכליתי הנמצא בקריית החינוך "גן נחום" בראשון לציון. מפתיחתו ב-1986 ועד לבנייתו של היכל הספורט בית מכבי ב-2008 היה זה היכל הספורט המרכזי בעיר.
## היסטוריה
ההיכל היה האולם הביתי של קבוצת מכבי ראשון לציון בכדורסל, שנכנסה אליו מיום הקמתו (1986–2008); של מכבי ראשון לציון בכדוריד, שעברה אליו לאחר הריסת בית מכבי הישן בגן העיר (1995–2008); ושל הפועל ראשון לציון בכדוריד (1987–2000). קבוצות מכבי עברו לבית מכבי החדש, והפועל ראשון בכדוריד עברה להיכל מרדכי רוזנשטיין.

נכון ל-2014, ההיכל הוא אולמה הביתי של קבוצת הנשים של הפועל ראשון לציון בכדורסל. בנוסף, מתאמנות בו קבוצות נוער של אגודות שונות, והוא ממשיך לשמש כאולם הספורט של קריית החינוך. לצד אירועי הספורט ומופעי תרבות, נערכים במקום חוגים שונים כגון מחול ואמנויות לחימה. מחיצות הזזה שמותקנות בתקרת האולם מאפשרות את חלוקתו לשלושה אזורים, כך שניתן לקיים פעילויות שונות ושיעורי ספורט במקביל.

ההיכל נבנה בסיוע מפעל הפיס, המועצה להסדר ההימורים בספורט והעיר מינסטר שבגרמניה, אחת מעריה התאומות של ראשון לציון.

מבנה ההיכל מלבני, וקירותיו בטון חשוף. שטחו 2,700 מ"ר, מידות המשטח הן 45X24 מ', וניתן לשחק עליו כדורעף, כדוריד, כדורגל אולמות או כדורסל. היציע ממוקם בצידו הצפוני של המבנה, הוא מורכב מיציע עליון ובו 1,000 מושבים קבועים ויציע תחתון נשלף עם 500 מושבים, שאותו ניתן לסגור ולפנות שטח נוסף מהפרקט באירועים שונים. כניסת קהל להיכל מתבצעת מהמפלס העליון. במפלס התחתון של ההיכל מלתחות, שני חדרי שופט/מורה, חדר כושר, מחסן ציוד, אולם ג'ודו, שני חדרי חוגים ומשרדי הנהלה.
## גלריה

RLZ Gan Nachum 05.JPG|היציע התחתון
RLZ Gan Nachum 04.JPG|הכניסה להיכל (חזית צפונית)
RLZ Gan Nachum 03.JPG|קיר מזרחי, מבט מכיוון קריית החינוך


## לקריאה נוספת
* איתמר לויטין, "אולם ספורט בראשון לציון", בתוך: **אולמות ספורט בישראל 93**', נתניה: ההוצאה של מכון וינגייט, 1993. 

## קישורים חיצוניים

*ההיכל באתר החברה העירונית לתרבות, ספורט ונופש

## הערות שוליים

קטגוריה:ראשון לציון: אצטדיונים ומתקני ספורט
קטגוריה:אולמות כדורסל בישראל
קטגוריה:מכבי ראשון לציון
קטגוריה:הפועל ראשון לציון
רשיד משהראווי

**רשיד משהראווי** (בערבית: **رشيد مشهراوي**; נולד ב-1962) הוא במאי קולנוע פלסטיני.

## ביוגרפיה
משהראווי נולד במחנה הפליטים א-שאטי ברצועת עזה, למשפחה בת שבעה ילדים של פליטים פלסטינים מיפו. אופיו האמנותי התבטא באהבתו לציור כבר מגיל צעיר. בגיל 12 נאלץ לעבור לתל אביב על מנת לסייע בפרנסת המשפחה בעקבות מחלת הסוכרת של אביו. הוא עבד בעבודות בנייה, מלצרות ושטיפת כלים. דרכו אל הקולנוע הייתה דרך ציור ואמנות פלסטית, כשהתחיל לעבוד כמבצע תפאורות בסרטים שונים. בין השאר עבד בסרטים: "סהרה" (1983) בכיכובה של ברוק שילדס, "זעם ותהילה" (1984), "מאחורי הסורגים" (1984), "גשר צר מאד" (1985), "אלכס חולה אהבה" (1986), ו"החולמים" (1987). במשך הזמן אף השתתף כשחקן בסרטים כ"גשר צר מאד", "עד סוף הלילה", ו"ננוע". אתר כך היה מנהל אמנותי בשני פרקים בסדרת "התזמורת" של ג'וליאן שגרן ונם היה המנהל האמנותי של הסרט "חתונה בגליל" של מישל ח'לייפי.

את סרטו הראשון יצר כבר בגיל 19, סרט קצר בן 4 דקות בשם "שותפים" משנת 1981, בו מוצגים עובדי ניקיון, ערבי ויהודי, שכל "שותפותם" מסתכמת בהוראותיו של היהודי לערבי היכן לעצור את המשאית. סרטו העלילתי הראשון היה הסרט הקצר "דרכון" (נקרא גם "תעודת מעבר"), אותו עשה בגיל 25 בשנת 1986. בסרט זה מגלמים סלים דאו ואתי אנקרי זוג המוצא עצמו תקוע על גשר בין ישראל לירדן ואינו יכול לעבור לאף אחד מהצדדים, שכן הגבר איבד את דרכונו.

בשנת 1989 יצר את סרטו הקצר "המקלט" על פועלים פלסטינים שוהים בלתי-חוקיים (שב"חים) בישראל, העובדים ביום ומסתתרים בלילה מהמשטרה. הסרט זכה בפרס הראשי בפסטיבל הקולנוע ירושלים (שנקרא אז "פרס וולג'ין" וכיום "פרס חג'ג'"). בשנת 1993 יצר את הסרט "עוצר", המתאר בצורה פסימית את חייה של משפחה בעיר עזה, המתדרדרים מן הפח אל הפחת על ידי השלטון הישראלי. הסרט הוקרן בפסטיבל קאן ובשנת 1994 זכה בפרס העיקרי בפסטיבל הסרטים הבינלאומי בקהיר. סרטו "חיפה" משנת 1995 הוקרן כאחד מסרטי "הבחירה הרשמית" במסגרת "מבט מסוים" בפסטיבל קאן.

בתקופת שהותו בישראל בשנות התשעים שהה בה באופן לא חוקי, באמצעות היתר שהייה לשעות היום שקיבל מסוחר מזון מעזה.

בשנת 1993 עבר להתגורר בהולנד, שם החל בשיתוף פעולה עם הבמאי הפלסטיני-הולנדי האני אבו אסעד, והשניים הקימו את חברת הפקות הסרטים "סרטי אלול", שהסתייעה בחברת הפקות הולנדית. ב-1996 עבר להתגורר ברמאללה, שם הוא מתגורר כיום, והחל בניסיונות ליצור קולנוע פלסטיני עצמאי, אך הללו לא צלחו. במסגרת ניסיון זה הקים את "המרכז להפקת קולנוע", שהפיק מספר סרטים עלילתיים ודוקומנטריים.

## פילמוגרפיה חלקית
* "המקלט" (1989)
* "דאר או דור" (מערבית "בית או בתים") - סרט דוקומנטרי (1991)
* "עוצר" (1993)
* "חיפה" (1995)
* "מתח" (1998) - יחד עם הבמאי הישראלי דוקי דרור
* "כרטיס לירושלים" (2002)
* "ערפאת, אחי" (2005) - דוקומנטרי
* "Laila's Birthday" (2008)
* "Palestine Stereo" (2013)

## לקריאה נוספת
* נורית גרץ וג'ורג' ח'לייפי, **נוף בערפל: המרחב והזיכרון ההיסטורי בקולנוע הפלסטיני**, עם עובד, 2006, עמ' 45–46 ו-92–107

## קישורים חיצוניים

* 

* Monique Roffey, Paul Prillevitz, and Khaled Hourani, "I Don't Like to Show Fights, Flags or Fire: Rashid Masharawi, Filmmaker", The Jerusalem Times, 21 June 1996


## הערות שוליים

קטגוריה:במאי קולנוע פלסטינים
קטגוריה:עזה: אישים
קטגוריה:פלסטינים שנולדו ב-1962
קונווי (מחוז)

**קונווי** (בוולשית ואנגלית: **Conwy**) הוא מחוז בצפון ויילס, בממלכה המאוחדת. 

המחוז הוקם בשנת 1996 עם הסידור מחדש של מחוזות ויילס, הוא הוקם על בסיס חלקי ממחוז קלוויד וגוויניד' ההיסטוריים. כיום המחוז נמצא בגבולות 'מחוז השימור' קלוויד (יחד עם דנבישייר, רקסהאם ופלינטשייר). ברחבי המחוז מתגוררים 115,200 תושבים, אשר רובם מתגוררים בעיירות לאורך החוף הצפוני של המחוז ובעיקר סביב אזור שפך נהר הקונווי והעיירה קונווי.

## גאוגרפיה
מחוז קונווי גובל מצפון עם הים האירי, ממזרח הוא גובל עם מחוז דנבישייר ומדרום ומערב הוא גובל עם מחוז גוויניד'. עורקי התחבורה העיקריים ברחבי המחוז הם קו הרכבת העובר לאורך החוף הצפוני, כביש ה-A55 העובר גם הוא לאורך החוף הצפוני, כביש ה-A470 אשר חוצה את המחוז מצפון בקונווי לדרום בבטווס-אי-קוייד ופסטיניוג. בנוסף, כביש ה-A5 חוצה את המחוז האזור מרכזו ממזרח למערב.

מעבר לרצועת החוף בצד הצפוני של המחוז, פנים המחוז מאופיין באזורים הרריים ובחלקו הדרומי כולל חלק משמורת סנודוניה. בחלקו הצפוני של המחוז מרוכזת רוב האוכלוסייה שלו באזור שפך נהר הקונווי, מפרץ ל'אנדידנו וחצי האי קרודי'ן.

מלבד עיר הבירה של המחוז קונווי (Conwy) עם 14,208 תושבים, ערים ועיירות נוספות המחוז כוללות את קולווין ביי (Colwyn Bay) עם 30,742 תושבים, ל'אנדידנו (Llandudno) עם 20,710 תושבים, אברגלי (Abergele) עם 10,577 תושבים, קינמל ביי (Kinmel Bay) עם 7,864 תושבים, רוס-און-סי (Rhos-on-Sea) עם 7,110 תושבים, דוויגיפולקי (Dwygyfylchi) עם 3,857 תושבים, ל'אנוויירפכן (Llanfairfechan) עם 3,755 תושבים, דגנווי (Deganwy) עם 3,700 תושבים, ל'אנרוסט (Llanrwst) עם 3,037 תושבים, ל'יספן (Llysfaen) עם 2,652 תושבים, ל'אנסנפריד גלן קונווי (Llansanffraid Glan Conwy) עם 2,290 תושבים, ל'אנד'ולס (Llanddulas) עם 1,572 תושבים, ל'אנסאנן (Llansannan) עם 1,291 תושבים, ובטווס-אי-קוייד (Betws-y-Coed) עם 564 תושבים.

## קישורים חיצוניים

* 
* 

## הערות שוליים

*
קטגוריה:ויילס: מחוזות
קטגוריה:קלוויד
מלון שפירא

**מלון מרכזי שפירא** היה בית מלון מרכזי ששכן במרכז העיר עפולה בין השנים 1925–1990, והיה מבתי האירוח היחידים בעמק יזרעאל בתקופת המנדט הבריטי. המלון נקרא על שמו של מאיר שפירא, יזם המלון.

## היסטוריה
שמאל|ממוזער|250px| לוחית זיכרון בבניין שנבנה על חורבות המלון, עם פסיפס המציג את מראה המלון בעבר
שמאל|ממוזער|350px|זאב ז'בוטינסקי ומנחם אוסישקין במלון שפירא
את הקמת המבנה יזם מאיר שפירא שכיהן כראש המועצה המקומית של עפולה, והוא הוקם בפועל בשנת תרפ"ה (1925) במרכז העיר, בשדרה המרכזית של עפולה שתקרא לימים "שדרות ארלוזורוב", בסמוך לבית פיינגולד.

בהקמת המלון הושקעה מחשבה רבה, והוא היה בעל ארכיטקטורה ייחודית, ובחזיתו הפונה לשדרה נבנו שתי קשתות מפוארות, והוא גילם בתוכו מוטיבים שסימלו את ההיסטוריה העתיקה של העיר עפולה.

כפועל יוצא ממיקומה של עפולה כבירת העמק, וכנקודת עצירה והחלפת כוחות לנוסעים מהמרכז לצפון המדינה, זכה בית המלון לארח אישים חשובים רבים, שעצרו בו למנוחת לילה.

בין האישים שהתארחו במלון היה רבי יוסף יצחק שניאורסון מליובביץ', שביקר במקום בשנת 1929, הרב אברהם יצחק הכהן קוק, מנהיג בית"ר זאב ז'בוטינסקי, נשיא המדינה חיים ויצמן המשורר חיים נחמן ביאליק, מנחם אוסישקין ועוד.

בשנת 1936 עבר הבניין לשמש כמטה המשטרה וכוחות הצבא שחנו באזור, ועם פרוץ מלחמת העולם השנייה נשאר הבניין בידי הצבא, הבניין שנקנה  בשנת 1946 על ידי יעקב רודוי שהפעיל אותו תחת השם ״מלון מרכזי״.

בשנת 1990 נהרס המבנה ועל חורבותיו הוקם בניין משרדים ומסחר.

## קישורים חיצוניים
* 

קטגוריה:עפולה: מבנים
שפירא
קונווי (נהר)

**נהר הקונווי** (בוולשית: **Afon Conwy**) הוא נהר הזורם בצפון-מערב ויילס, כולו בשטחי מחוז קונווי.

אורכו של הערוץ המרכזי של נהר הקונווי 55 קילומטר, והוא הנהר השלישי בגודלו הנשפך לים האירי לאורך חופי צפון ויילס. מי הנהר משמשים לשתייה, לדיג, לחקלאות ולפעילויות נופש.

## מסלול הנהר
מוצא הנהר באזורי הביצות ההרריים של המיגניינט, מזרחית לבליינה פסטיניוג. מכיוון מערב מתחברים אליו שלושה יובלים עיקריים המנקזים רבים מהרי סנודוניה הגבוהים.

הנהר זורם כקילומטר לכיוון דרום לפני שהוא פונה לכיוון מזרח ולאחר כ-10 ק"מ הוא מתעקל וממשיך בזרימה לכיוון מערב. בחלק זה הוא זורם במקביל לכביש ה-A5 כאשר השניים עוברים דרך בטווס-אי-קוייד, בסמוך לה הוקם גשר ווטרלו שנבנה מעל הנהר על ידי תומאס טלפורד. מכאן הקונווי ממשיך בזרימה לכיוון צפון במקביל לכביש ה-A470, הוא עובר את ל'נרוסט וגלן קונווי לפני שהוא מגיע לעיירה קונווי, שם הוא נשפך לתוך הים האירי בין מפרץ קונווי לחצי האי קריד'ין.

## קישורים חיצוניים

## הערות שוליים

קטגוריה:קצרמר גאוגרפיה של הממלכה המאוחדת
קטגוריה:ויילס: נהרות
קטגוריה:קונווי (מחוז)
קטגוריה:נהרות הנשפכים לים האירי
לודוויג סילו

**פטר לודוויג מיידל סילו** (בנורווגית: **Peter Ludvig Meidell Sylow**; 12 בדצמבר 1832 - 7 בספטמבר 1918) היה מתמטיקאי נורווגי שהוכיח תוצאות יסודיות בתורת החבורות, הנקראות משפטי סילו.

סילו נולד וגדל בכריסטיאנה (כיום אוסלו). בשנים 1898-1858 שימש כמורה בבית ספר תיכון בהלדן שבנורווגיה. ב-1862 שימש מרצה מחליף באוניברסיטת אוסלו, שם לימד את תורת גלואה. בתקופה זו פיתח את התוצאות המכונות כיום משפטי סילו שהתפרסמו ב-1872. את שמונה השנים הבאות הקדיש לעריכת כתביו של המתמטיקאי נילס הנריק אבל. ב-1898 מונה לפרופסור באוניברסיטת אוסלו.

## קישורים חיצוניים

סילו
קטגוריה:סגל אוניברסיטת אוסלו
קטגוריה:נורווגים שנולדו ב-1832
קטגוריה:נפטרים ב-1918
ג'רמיין דופרי

**ג'רמיין דופרי מולדין** (באנגלית: **Jermaine Dupri Mauldin** ; נולד ב-23 בספטמבר 1972), הידוע גם תחת שמות הבמה **ג'רמיין דופרי** (**Jermaine Dupri**) ו**ג'יי די** (**JD**), הוא ראפר, מפיק וכותב שירים אמריקאי. דופרי זכה ב-2006 בפרס גראמי על הפקת וכתיבת מילות הלהיט שכתבו והפיקו הוא ומריה קארי, "We Belong Together".

## ביוגרפיה
דופרי החל את הקריירה שלו בגיל 12 כרקדן עבור הרכב ההיפ הופ הודיני, כמו כן הוא הופיע בקליפ לשיר "Freaks Come Out At Night" של ההרכב. ב-1990 הפיק דופרי את האלבום "It Ain't Where Ya From...It's Where Ya At" של הראפרית Silk Tymes Leather. ב-1991 הקים דופרי את צמד הראפ קריס קרוס, אחרי שפגש את כריס קלי וכריס סמית' (חברי הצמד) בקניון מקומי. ב-1992 הוציא ההרכב לאור את אלבום הבכורה שלהם, "Totally Krossed Out", אשר הופק במלואו על ידי דופרי. האלבום הוכתר ארבע פעמים כאלבום פלטינה על ידי איגוד תעשיית ההקלטות האמריקאי.

בשנת 1993 הקים דופרי את חברת התקליטים סו סו דאף רקורדינגס (הלייבל נכנס לשותפות עם חברות התקליטים סוני מיוזיק וקולומביה רקורדס). זמן קצר לאחר מכן, הוא גילה את להקת האר אנד בי Xscape בפסטיבל באטלנטה והחתים אותם בחברת התקליטים שלו. אלבום הבכורה של הלהקה הוכתר כאלבום פלטינה, גם באלבום זה דופרי היווה מרכיב מרכזי בהפקתו ובכתיבת המילים של שירי האלבום. באותה השנה דופרי פגש את הזמרת דה בראט, לאחר שהיא זכתה בפגישה עם קריס קרוס כפרס על הניצחון בתוכנית יו! אם-טי-וי ראפ. דופרי החתים אותה בחברת התקליטים שלו, וב-1994 יצא לאור אלבום הבכורה שלה, "Funkdafied", שהוכתר כאלבום פלטינה.

בשנת 1996 התארח דופרי בשיר "Not Tonight" של ליל קים. ב-1998 התארח ג'רמיין דופרי בשיר "With Me Part I" של דסטיניז צ'יילד. ב-21 ביולי 1998 הוציא דופרי לאור את אלבום הבכורה שלו, "Life in 1472", שהגיע למקום ה-3 במצעד בילבורד 200. באלבום התארחו אומנים רבים, כמו: סנופ דוג, וורן ג'י, ג'יי זי, נאז, קרייזי בון, מריה קארי, טו שורט, אשר, ליל קים, DMX ואומנים נוספים. באותה השנה דופרי החתים את הראפר ליל באו וואו בסו סו דאף רקורדינגס.

בשנת 2001 הוציא דופרי לאור את אלבומו השני, "Instructions". גם באלבום זה אירח אומנים רבים, כמו: קורופט, נייט דוג, לודאקריס, ג'אגד אדג', ג'אדקיס ואומנים נוספים. האלבום הצליח פחות מהאלבום הקודם, אך גם הוא נכנס למצעד בילבורד 200 כשהוא הגיע למקום 15 במצעד. ב-2002 פג תוקפו של החוזה עם קולומביה רקורדס, וב-2003 הוא חתם שותפות עם אריסטה רקורדס.

ב-7 באוקטובר 2013 החל ג'רמיין דופרי להיות המנהל האישי של מריה קארי, במקום רנדי ג'קסון. דופרי עבד עם מאריה במספר אלבומים שלה, כמו: Merry Christmas II You ו-The Emancipation Of Mimi.

## חיים אישיים
לדופרי יש בת אחת, בשם שאניה מולדין (נולדה ב-1998), מהחברה שלו לשעבר פאם סוויט. בין השנים 2001 למרץ 2009 ג'רמיין יצא עם זמרת האר אנד בי ג'נט ג'קסון.

דופרי הוא טבעוני ותומך בזכויות בעלי חיים, ואף שיתף פעולה עם ארגונים למען בעלי חיים בפעילויות לקידום תזונה טבעונית.

## דיסקוגרפיה
### אלבומי אולפן

### אלבומי שיתוף פעולה

## פרסים ומועמדויות
### פרסי גראמי

## קישורים חיצוניים

* 

* עמוד היוטיוב של דופרי
* דף הטוויטר של דופרי

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:אמנים אמריקאים הידועים בשם במה
קטגוריה:זוכי פרס גראמי
קטגוריה:מפיקים מוזיקליים אמריקאים
קטגוריה:טבעונים אמריקאים
קטגוריה:מפיקי היפ הופ אמריקאים
קטגוריה:בכירים בתעשיית המוזיקה האמריקאית
קטגוריה:מנהלים מוזיקליים אמריקאים
קטגוריה:אמריקאים שנולדו ב-1972
גלדניים (פשפשים)

ה**גִּלְדָּנִיִּים** (Coreidae) היא משפחה גדולה של חרקים מתת-סדרת הפשפשים. ידועים כ-1800 מינים ב-250 סוגים אשר רובם המכריע צמחוניים. נפוצים בכל העולם אך רוב המינים מרוכזים באזורים טרופיים או סובטרופים. גודלם נע בין 7 ל-45 מ"מ, והם כוללים אחדים מהפשפשים הגדולים ביותר.

## מינים בולטים בישראל (רשימה חלקית)
* תת-משפחה Coreinae
** שבט Coreini
*** גלדני אדום *Haploprocta sulcicornis*
*** גלדני קודר *Enoplops scapha*
*** גלדני מריתי *Enoplops disciger*
** שבט Gonocerini
** שבט Phyllomorphini
*** גלדני אלמוות-הכסף *Phyllomorpha laciniata*
** שבט Prionotylini
* תת-משפחה Pseudophloeinae
** שבט Pseudophloeini

## קישורים חיצוניים

קטגוריה:בעלי חיים שתוארו ב-1815
קטגוריה:טקסונים שתוארו בידי ויליאם אלפורד ליץ'
קטגוריה:פשפשאים